**ELŐTERJESZTÉS**

**A KÉPVISELŐ-TESTÜLET**

**2020. február 24-i rendes ülésére**

**Előterjesztés**

**Mérnöki szolgáltatás ellátására szóló megbízásról**

A napirendet tárgyaló ülés dátuma: 2020.02.24.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

A mindenkori költségvetési források

**4. Tényállás bemutatása:**

Telki község önkormányzata a műszaki tárgyú beruházásai során külső műszaki szakember- műszaki ellenőr - közreműködését veszi igénybe. A nagyobb beruházások esetén ez külön műszaki ellenőri szerződés keretében, míg az egyéb beruházások esetében a saját köztisztviselői állomány szakértelmére alapozva biztosítja a feladatellátást. A magasépítési beruházásokhoz kapcsolódó jelentősebb szakértelmet igénylő esetekben ennek a feladatnak az ellátása sokszor lenne szükség eseti szakértő bevonására.

Ennek a helyzetek kezelésére javaslatot teszek állandó jellegű szerződéssel egy mérnöki feladatot ellátó szakember ( műszaki ellenőri ) szerződéses formában történő megbízására, aki az alábbi feladatokban tudja az önkormányzat munkáját segíteni:

* mérnöki szolgáltatás, szakértés,
* műszaki előkészítés, ügyintézés,
* műszaki ellenőrzés,
* beruházás bonyolítás, koordinációs feladatok ellátása,
* előkészítő és koordinációs feladatok az Önkormányzat által megbízott tervezők, pályázatírók munkájában, pályázatok pályázati dokumentációjának elkészítésével kapcsolatos egyeztetés.

Ez a megbízás nem terjedne ki azonban az önkormányzat költségvetésében nevesített nagyobb, önálló beruházásokban történő közreműködésre, illetve a pályázati forrásokból finanszírozott beruházások esetén történő műszaki ellenőri feladatellátásra. ( pl. Óvoda hőszigetelési munkák –, tervezett szolgálat lakás építés stb. )

Ebben az esetben a pályázati támogatásból, vagy az önkormányzat egyéb saját forrásaiból kell biztosítani külön szerződésben műszaki ellenőri feladat ellátást.

Az elmúlt évek során minden jelentősebb önkormányzati beruházás esetén külön projekt szerződéssel látta el a feladatot az adott műszaki ellenőrzést végző vállalkozás.

A Polgármesteri Hivatal a műszaki feladatok ellátására ajánlatokat kért be részben az önkormányzattal már korábban is együttműködő vállalkozásoktól, illetve további két vállalkozástól. Az ajánlatkérésben havi két mérnöknap szolgáltatás igénybevételére kértünk ajánlatokat egy átalányösszegben, illetve az ezen felüli közreműködés esetén a többletre egy óradíjas elszámolásra adott ajánlat formájában.

A beérkezett ajánlatok:

|  |  |  |
| --- | --- | --- |
| **Pályázó** | **Ajánlati ár/ 2 mérnöknap/hó** | **+ mérnökóra díj nettó+ Áfa** |
| Tető és Tér Kft. | 380.000.-Ft+Áfa | 24.000.-+Áfa |
| Wena-Bau Kft. | 360.000.-Ft+áfa | 22.500.-Ft+Áfa |
| Rexagon Bt. | 280.000.-Ft (Áfa mentes) | 17.500.- Ft ( Áfa mentes) |
| S-Iker Bt. | 350.000.-Ft+áfa | 22.000.-Ft+Áfa |

Telki, 2020. február 13.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete  
…/2020. (II. ) Önkormányzati határozata**

**Mérnöki szolgáltatás ellátására szóló megbízásról**

Telki község önkormányzat képviselő-testülete úgy határozott, hogy a mérnöki szolgáltatások feladatok ellátására beérkezett ajánlatok közül a legkedvezőbb ajánlatot benyújtó……………………… ajánlatát fogadja el, mint a legkedvezőbb ajánlatot benyújtó ajánlattevő.

Felhatalmazza a polgármestert a legkedvezőbb ajánlatot benyújtó……………………-vel a mérnöki szolgáltatások ellátására szóló határozatlan idejű szerződés aláírására.

Felelős: Polgármester

Határidő: 2024.03.01.